b'\n_START_ARTICLE_\nAlianza PAIS\n_START_PARAGRAPH_\nAlianza PAIS (AP) er en sosialistisk koalisjon i Ecuador, ledet av n\xc3\xa5v\xc3\xa6rende president Rafael Correa. PAIS st\xc3\xa5r for Patria Altiva i Soberana (stolt og suverent fedreland), og ordet pa\xc3\xads betyr ogs\xc3\xa5 land. AP fremmer \xc2\xabsosialisme for det 21. \xc3\xa5rhundret\xc2\xbb og regnes for \xc3\xa5 v\xc3\xa6re en del av \xc2\xabden rosa b\xc3\xb8lgen\xc2\xbb._NEWLINE_Bevegelsen, som ble grunnlagt i 2006, st\xc3\xb8tter politisk suverenitet, regional integrasjon og bedre levek\xc3\xa5r for de fattige. Ved valget i 2006 fikk Alianza PAIS 22,84% av stemmene ved f\xc3\xb8rste runde, noe som gjorde at partiet s\xc3\xa5 vidt tapte mot PRIAN, ledet av \xc3\x81lvaro Noboa, som fikk 26,83% av stemmene. I andre runden vant partiet med 56,67% av stemmene, noe som brakte Correa til makten. Ved valget i 2009 fikk partiet 51,99% av stemmene, noe som ga partiet seier fremfor PSP. I 2013 vant AP igjen med 57,17% av stemmene.'